ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
18 พ.ค. 2558

สรุปภาวะตลาดภาคเช้า : SET แกว่งแคบ – SET แกว่งแคบ ส่วน GDP ใน Q1/58 ที่ออกมา ไม่ได้กระทบนัก แม้ต่ำกว่าคาดเมื่อเทียบ yoy อย่างไรก็ตามเมื่อเทียบ qoq กลับเป็นดีกว่าคาด โดยฟื้นตัวจากที่คาดหดตัว ซึ่งส่วนหนึ่งมาจากการปรับวิธีการคำนวณ GDP ใหม่ แต่ไส้ในก็ดูดี จากการเติบโตของการลงทุนภาครัฐและการท่องเที่ยว นอกนั้นยังไม่มีปัจจัยกำหนดทิศทางตลาดนัก ทั้งนี้ SET ปิดตลาดที่ 1509.94 จุด -2.25 จุด ด้วยมูลค่าซื้อขายที่ระดับ 1.5 หมื่นลบ. กลุ่มหลักพลังงานและแบงก์ กดดันตลาด ปิดลบ -1.0% และ -0.5% ตามลำดับ ส่วน ICT ปิดบวกเล็กน้อย +0.2% ด้านตลาดภูมิภาคไร้ทิศทางโดยบวกลบคละเคล้า
กลยุทธ์ที่แนะนำช่วงบ่าย: ทรงถึงอ่อนตัว เหตุผลไม่ได้มีอะไรมาก มองเป็นเพียงการลงสลับ ตามสัญญาณเทคนิคในระยะสั้นที่ต้องลดความร้อนแรงก่อน โดยมีแนวรับช่วง 1500-1508 จุด ส่วนภาพรวมในสัปดาห์นี้ เรามองในทางฟื้นตัว โดยมีแนวต้านที่ 1520 และ 1530 จุด ตามลำดับ กลยุทธ์ อ่อนตัวซื้อสะสม ส่วนการเก็งกำไรก็ทำได้ ทั้งนี้ หุ้นแนะนำตามสัญญาณเทคนิค ได้แก่ EFORL (รับ 1.14 ต้าน 1.24 Cut 1.09) และ SAMCO (รับ 5.30 ต้าน 5.85 Cut 5.10)